Diari Oficial de la Generalitat Valenciana


Sumari del DOGV 3151, del 29-12-1997 (1997/12809)

RESOLUCIÓ de 19 de desembre de 1997, de la Sotssecretaria de Justícia, per la qual es resol el concurs de trasllats entre funcionaris que pertanyen al cos de metges forenses, convocat per Resolució de 31 d'octubre.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3151

Data del DOGV
:   29-12-1997

Secció del DOGV
:   AUTORITATS I PERSONAL - NOMENAMENTS, CESSAMENTS, SITUACIONS I INCIDÈNCIES

Número del document
:   1997/12498


Organisme emissor
:   Conselleria de Benestar Social

Tipus de document
:   Resolució

4173 RESOLUCIÓ de 19 de desembre de 1997, de la Sotssecretaria de Justícia, per la qual es resol el concurs de trasllats entre funcionaris que pertanyen al Cos de Metges Forenses, convocat per Resolució de 31 d'octubre. [97/X12919]
  
Vist l'expedient instruït per a la provisió en concurs de trasllats de Forensies i Agrupacions de Forensies vacants, anunciat per Resolució de la Sotssecretaria de Justícia de 31 d'octubre de 1997, publicada en el Diari Oficial de la Generalitat Valenciana de 13 d'octubre de 1997 i en el Boletín Oficial del Estado de la mateixa data, i d'acord amb el que estableixen els articles 455 i 500.1 de la Llei Orgànica 6/1985, d'1 de juliol, del Poder Judicial, Reial Decret 296/1996, de 23 de febrer, pel qual s'aprova el Reglament Orgànic del Cos de Metges Forenses, i el Reial Decret 1.619/1997, de 24 d'octubre, el qual modifica el Reglament Orgànic del Cos de Metges Forenses.
  
La Sotssecretaria de Justícia resol:
  
Primer
  
Nomenar per a les destinacions que s'indiquen en l'annex els metges forenses, que reuneixen les condicions legals, tenen dret preferent.
  
Segon
  
Declarar desertes les places convocades en el concurs que no han estat cobertes per un titular.
  
Tercer
  
1. El termini de presa de possessió de la nova destinació obtinguda és d'un mes, però, quan no implique canvi de residència, s'ha de fer en els tres dies hàbils següents al cessament.
  
2. El termini de presa de possessió comptarà des de l'endemà del cessament, que s'ha d'efectuar en els tres dies hàbils següents a la publicació de la resolució en el Boletín Oficial del Estado.
  
3. Si la resolució comporta el reingrés al servei actiu, el termini de presa de possessió haurà de computar-se des de l'esmentada publicació.
  
Quart
  
El trasllat del funcionari o funcionària que es trobe gaudint de les vacances, permís o llicències de malaltia i embaràs, tindrà efectivitat des de l'acabament d'aquestes. El dia de la incorporació es produirà el cessament en l'anterior destinació, disposant, des d'aquest moment, de tres dies hàbils o d'un mes, de termini possessori.
  
Cinquè
  
Contra aquesta resolució que esgota la via administrativa, s'hi pot interposar, després d'haver-ho comunicat a la Sotssecretaria de Justícia, el recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 de la Llei de la Jurisdicció Contenciosa Administrativa (disposició addicional onzena de la Llei 30/1992). Tot allò sense perjudici que es faça servir qualsevol via que s'estime oportuna.